# Skolens databehandlere – tjekliste

## Baggrund og formål

Skolen, som Dataansvarlig, har ansvar for, at behandlingen af personoplysninger er i overensstemmelsen med krav og reglerne i databeskyttelsesforordningen. Men i mange tilfælde ligger skolens personoplysninger ikke på skolens egne maskiner eller på eget kontor. Når man f.eks. bruger et eksternt skole- og kursusadministrationsprogram (som DOF’s), så ligger dataene reelt et fjernt sted, som skolen ikke har direkte adgang til. For at sikre, at personoplysningerne behandles i overensstemmelse med lovgivningen, er det nødvendigt, at skolen laver en skriftlig aftale med det sted (udbyderen), hvor dataene opbevares og hermed også behandles. Sådan en aftale kaldes en Databehandleraftale.

Nedenstående interne tjekliste er udarbejdet med det formål at hjælpe skolerne med at systematisere og danne et overblik over skolens Databehandlere og status på tilhørende Databehandleraftaler.

Tjeklisten kan bruges som det er eller som inspiration. Vi har forudfyldt de felter, hvor vi ved, at mange skoler har indgået en Databehandleraftale. Resten af felterne skal udfyldes af skolen selv.

Normalt vil Databehandleren selv præsentere en Databehandleraftale til skolen, som skolen så kan vælge at godkende eller afvise. Men i nogle tilfælde vil det være nødvendigt, at skolen selv kontakter Databehandleren og aftaler, hvordan Databehandleraftalen skal formuleres.

Selvom skolen i alle tilfælde er Dataansvarlig for de personoplysninger, skolen selv behandler, kan det i nogle tilfælde være svært at vurdere, om den anden part reelt er Databehandler eller selvstændig Dataansvarlig. F.eks. indsamler kommunen deltageroplysninger fra skolen mht. mellemkommunal refusion. I dette tilfælde er behandling af deltagernes personoplysninger hos kommunen en anden end skolen. Dvs. kommunen her træffer selvstændig beslutning om både formål og brug af hjælpemidler, og derfor vil kommunen normalt blive betragtet som selvstændig dataansvarlig. Det samme gælder, når man sender oplysningerne til en anden myndighed, f.eks. SKAT.

I disse situationer skal skolen sørge for at få afklaret, om der er tale om Dataansvarlig - Databehandler forhold.

## Definitioner

***Dataansvarlig:*** *Typisk en virksomhed, offentlige myndighed eller andet organ, der – alene eller sammen med andre – afgør, til hvilke formål og med hvilke hjælpemidler der må foretages behandling af personoplysninger.*

***Databehandler:*** *Typisk en virksomhed, offentlig myndighed eller et andet organ, der behandler personoplysninger på den dataansvarliges vegne og efter instruks fra den dataansvarlige.*

# Tjekliste vedr. skolen databehandlere

|  |  |  |  |
| --- | --- | --- | --- |
| **Opgave** | **Dataansvarlig** | **Databehandler** | **Databehandleraftalen?** |
| VuptiWeb | Skolen | DOF | Ja |
| DOFPro | Skolen | DOF | Ja |
| UnderviserNet | Skolen | DOF | Ja |
| Lønindberetning | Skolen | DOF | Ja |
| Online betaling | Skolen | ePay | - |
| Office365 mail | Skolen | Microsoft | - |
| MailChimp | Skolen | Mailchimp | - |
| Kultunaut | Skolen | Kultunaut | - |
| Aftenskole.nu | Skolen | Aftenskole.nu | - |
| DropBox | Skolen | Dropbox | - |
| SurveyMonkey | Skolen | SurveyMonkey | - |
| Revisor \* | Skolen og Revisor | - | - |
| Kommune \*\* | Skolen og Kommunen | - |  |

\* I arbejdet med skolens data, vil revisor vil i mange tilfælde agere som selvstændig dataansvarlig, da revisoren i sit arbejde er underlagt professionelle forpligtelser og standarder, som skolen ikke har nogen reel indflydelse på.

\*\* Da skolen jf. lovgivningen er forpligtet til at udlevere bestemte personoplysninger til kommunen, som kommunen selv skal behandle jf. tilskudsafregning eller mellemkommunal refusion, er både skolen og kommunen selvstændige dataansvarlige. Skolen bør dog selv undersøge hos kommunen, om dette forhold er gældende.